Na osnovu člana 29 stav 2 i 33 stav 2 Zakona o državnoj imovini ("Službeni list CG",

br. 21/09 i 40/11), člana 24 stav 2 Zakona o mladima ("Službeni list CG", broj 25/19), člana 38 stav 1 tačka 9 Zakona o lokalnoj samoupravi ("Službeni list CG", br. 2/18i34/19), člana 43 stav 1 tačka 9 1 Statuta Opštine Bar ("Službeni list CG - opštinski propisi", broj 37/18), Skupština opštine Bar, na sjednici održanoj 23.12. 2019. godine, donijela je

**ODLUKU**

**o davanju na privremeno upravljanje i korišćenje poslovnog prostora u Sportskoj dvorani “Topolica” u Baru Ministarstvu sporta i mladih Crne Gore**

Član 1

Opština Bar, kao imalac prava svojine u obimu 1/1, daje na privremeno upravljanje i korišćenje, bez naknade, Ministarstvu sporta i mladih Crne Gore, poslovni prostor u vanprivredi označen kao PD 35 površine 74 m2, u zgradi broj 1 -Sportska dvorana “Topolica”**,** na katastarskoj parceli broj 4972/2, iz lista nepokretnosti broj 2917 KO Novi Bar.

Član 2

Poslovni prostor iz člana 1 ove odluke daje se na privremeno upravljanje i korišćenje na period od 2 (dvije) godine, za potrebe obrazovanja omladinskog servisa.

Član 3

Međusobna prava i obaveze između Opštine Bar i Ministarstva sporta i mladih Crne Gore regulisaće se ugovorom, u skladu sa ovom odlukom.

Član 4

Ministarstvo sporta i mladih Crne Gore, zaključenjem ugovora iz člana 3 ove odluke, stiče pravo da uđe u posjed poslovnog prostora iz člana 1 ove odluke i izvrši njegovu adaptaciju i opremanje.

Radove iz stava 1 ovog člana, Ministarstvo sporta i mladih Crne Gore je dužno da izvede po prethodno pribavljenom odobrenju nadležnog organa u skladu sa zakonom, bez prava na povraćaj uloženih sredstava po ovom osnovu.

Član 5

Pri korišćenju poslovnog prostora iz člana 1 ove odluke, budući korisnik je obavezan postupati sa dužnom pažnjom dobrog domaćina, čuvati ga od oštećenja i uništenja, držati ga u urednom i ispravnom stanju i snositi troškove štete koja bi nastala njegovom nepažnjom za vrijeme korišćenja.

Član 6

Ovlašćuje se predsjednik Opštine da zaključi ugovor iz člana 3 ove odluke.

Član 7

Ova odluka stupa na snagu osmog dana od dana objavljivanja u "Službenom listu Crne Gore - Opštinski propisi".

**SKUPŠTINA OPŠTINE BAR**

**Broj: 030-770**

**Bar,23.12.2019. godine**

**PREDSJEDNIK**

**Mićo Orlandić s.r.**